רבים סבורים כי גופים אלו מעניקים פיצוי על פגיעות בגוף אך לא על פגיעות בנפש, אך דבר זה כלל אינו נכון. אמת הדבר כי קשה ומורכב יותר לאמוד ולהעריך את הנזק שנגרם עקב פוסט טראומה לחייו של האדם וליכולתו להתפרנס, אך אין זה אומר שזה לא שווה את המאבק. להיפך, כל אדם ראוי לפיצוי הולם על הנזק שנגרם לו ולקבל סיוע כדי להתמודד. בנוסף, אנשים רבים מעדיפים לוותר על המאבק מתוך בושה ואשמה ומהפחד שיישאלו שאלות קשות על האירוע וייאלצו לחוות אותו מחדש. אולם התעלמות והדחקה אינם הפיתרון, ובוודאי שלא מומלץ לוותר על הזכויות שלכם רק בגלל הפחד להתמודד עם מה שקרה.